Marco Polo (lautapeli)

Marco Polo on historiallinen seikkailupeli.

Pelissä pelaajat lähtevät Venetsiasta mukanaan 240 besanttia matkassa. He matkaavat joko maa- tai meritietä pitkin kohti Kaanbalikiin, Kublai-kaanin pääkaupunkiin. Siellä jokainen pelaaja saa kaanilta luottamustehtävän, jonka suorittamisen palkkiona he saavat tietoonsa Itämaan Salaisuuden.

Matkalla pelaajat käyvät kauppaa  mm. harvinaisista eläimistä ja jalokivistä. Mutta matkalla pelaajat voivat joutua vastatusten merirosvojen tai ryövärien kanssa.

Pelin sisältö 

Pelilauta

1 kompassinuoli (joka kiinnitetään pelilautaan sille varatulle paikalle)
2 arpakuutiota (iso musta ja pieni musta-punainen)
4 pelinappulaa (kauppiasta)
56 kauppatavara korttia (violetti, vihreä, keltainen ja turkoosi)
8 kpl 30 besantin korttia
20 hasardikorttia
4 kpl Itämaan salaisuus korttia (punaisia)
4 kpl Suuren Kaanin Kultaisen Pöydän korttia (oransseja)
1980 besanttia (10, 20, 30 ja 500000 besantin kortteina)

Säännöt

Liikkuminen pelilaudalla 

Pelissä matkustaminen tapahtuu merkittyjen maa- ja merireittejä, kaupunkeja, kaupankäyntipaikkoja ja satamia pitkin.
Pienet ympyrät (kaupunkeja)
Suuret ympyrät (kaupankäyntipaikkoja ja satamia)
Kolmiot (satamia)

Pelaajan saapuessa esim. violettiin kaupankäyntipaikkaan, pelaaja nostaa violetista pakasta kortin.

Pelaajien on ennen matkalle lähtöä valittava joko maa- tai merireitti ja ilmoitettava se ennen kompassin pyörittämistä. 

Pelaajat etenevät kompassin antaman pisteluvun mukaisesti tai vähemmän, jos pelaaja haluaa pysähtyä kaupankäyntipaikkaan tai menee kolmioon (satamaan), johon on pakko pysähtyä. Satamaan tultaessa pelaaja voi vaihtaa kulkureittiään maalta merelle tai päinvastoin.

Pelaajat voivat myös ohittaa toisensa, mutta eivät voi pysähtyä samaan aikaan samaan kaupunkiin (mutta kaupankäyntipaikkoihin he voivat).

Kaanbalikiin saapuminen 

Pelaajat voivat saapua Kaanbalikiin ainoastaan silloin, kun he tuovat mukanaan kolme 80 besantin arvoista kauppatavaraa, lahjana Kublai-kaanille. Pelaajien saavuttua perille, he laittavat nämä kolme korttia näiden omien värikorttipakkojen alimmaisemmaksi.

Kublai-kaani kiittää matkaajia lahjoista ja antaa heille jokaiselle vastalahjana 240 besantin arvoisen Suuren Kaanin Kultaisen Pöydän, joka oikeuttaa pelaajia nostamaan pankista saman suuruisen summan.

Kultaisen Pöydän kortti ilmoittaa pelaajalle sen kaupungin nimen (Manila, Kioto, Mandalay tai Lhassa), jossa hänen pitää suorittaa luottamustehtävänsä. Tämän kaupungin nimi on pidettävä salassa muilta pelaajilta.

Silloin kun pelaaja saapuu luottamustehtävä-kaupunkiinsa, hän paljastaa muille pelaajille tämän kaupungin nimen. Tämän jälkeen Suuren Kaanin Kultaisen Pöydän kortti säilyy luottamustehtävän suorittaneen pelaajan hallussa.

Pelaajan suoritettua tehtävän, hän saa palkinnoksi 240 besantin arvoisen Itämaan Salaisuuden, joka oikeuttaa pelaajan nostamaan pankista kortin arvoisen summan.

Pelaajan on seuraavaksi lähdettävä takaisin Venetsiaan.

Paluu Venetsiaan & pelin voittaminen 

Ensimmäinen pelaaja, joka saapuu Venetsiaan mukanaan: 

1000 besanttia (2 pelaajaa)
800 besanttia (3 pelaajaa)
600 besanttia (4 pelaajaa)

rahana, kauppatavaroina, Kultaisena Pöytänä tai Itämaan Salaisuutena, on voittaja.

Pelaajilla on oltava vähintään
yksi, mutta korkeintaan kaksi turkoosia, keltaista ja vihreätä korttia. Sen sijaan violetteja kortteja ja besantteja pelaajat voivat omistaa kuinka paljon tahansa.

Taistelu merirosvoja & ryöväreitä vastaan 

Silloin kun kompassin nuoli osoittaa merellä ruutuun merirovot tai maalla ryövärit pelaajan on taisteltava näitä vastaan heittämällä arpanoppia (iso on pelaaja ja pieni merirosvot/ryövärit):
Jos mustan arpakuution lukema on suurempi, kuin isomman, merirovot/ryövärit ovat voittaneet taiston. Tällöin pelaaja antaa lunnaina yhden valitsemistaan tavarakorteista tai vaihtoehtoisesti 50 besanttia merirosvojen/ryövärien lunnasruudulle laudalla
Jos ison arpakuution pistemäärä on suurempi tai yhtä suuri, kuin pienemmän, pelaaja on voittanut taistelun ja saa merirovojen/ryövärien saaliin itselleen. Jos merirosvojen/ryövärien lunnasruutu on tyhjä, pelaaja saa pankista 30 besanttia

Kultainen Pöytä suojelee pelaajia merirosvojen ja ryöväreiden hyökkäyksissä, joissa pelaaja ei menetä omaisuuttaan. Jos hyökkäys tapahtuu, pelaaja voi taistella niin kauan kunnes voittaa tai ei taistele lainkaan.

Kultaisen Pöydän suojeluvaikutus on voimassa ainoastaan pelaajien suorittaessa luottamustehtävää!

Kaupankäynti 

Pelaajat voivat käydä kauppaa ainoastaan kaupankäyntipaikoissa.

Myyminen 

Myyminen tapahtuu aina pankissa. Pelaaja, joka saapuu kauppapaikalle voi myydä yhden tai useamman kauppatavarakorteistaan pankille. Pankkiiri maksaa pelaajalle kortissa ilmoitetun summan besantteina ja kortti asetetaan sitä vastaavan värinpakan alimmaisemmaksi.

Ostaminen

Ostaessaan pelaaja voi valita kahden vaihtoehdon väliltä:

A: Ostaminen kaupankäyntipaikan varastosta
Kaupankäyntipaikan väri ilmoittaa pelaajalle sen kauppatavaran, jonka pelaaja voi ostaa. Pelaaja maksaa 20 besanttia pankkiin ja ottaa kyseisen värin pakan päällimmäisen kortin. Jokaiseesa kaupankäyntipaikassa pelaaja voi ostaa 1-3 kauppatavaraa tai voi olla ostamatta mitään.

Hasardikortit
Jos pelaaja nostaa Hasardikortin, hän näyttää sen muille pelaajille ja tekee, mitä kortti määrää. Käytön jälkeen kortti laitetaan takaisin pakan alimmaiseksi.

B: Ostaminen muilta pelaajilta
Jos kaupankäynti on jo varattu, uusi kauppias voi määrätä yhden haluamansa pelaajan käymään kauppaa kanssaan.
Tämän tehdessään hän antaa 30 besanttia sille pelaajalle, jonka kanssa hän aikoo käy kauppaa ja nostaa samalla myyjän kädestä yhden kauppatavarakortin (tekstipuoli myyjään päin). 
Tämä kaupankäyntitapa oikeuttaa ainoastaan yhden kauppatavaran ostamiseen myyjältä.

Lähteet 

 Marco Polo pelin ohjekirja

Kilpajuoksulautapelit